Петер Хухел
Върху земния насип

Превод от немски: Венцеслав Константинов, —

chitanka.info

Върху земния насип ръждясва камбаната.

Релси и талпи стърчат разпокъсани,

от снаряди разбити товарни вагони.

На шосето,

чакъл наместо възглавница,

лежи посред черен клонак жена,

убита от паднала раздробена топола.

Още жали устата й,

притисната о земята.

В разтворените очи

се сипят дъжд и сняг.

О, жалба на майките,

сълзи?те не ще изгасят

пламъците на битката.

Зад плета на мъглата,

със сняг върху гривите,

пасат мъртви коне,

сенките на нощта.

1963

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.